L 135/112
MT
Il-Ġurnal Uffiċjali tal-Unjoni Ewropea
23.5.2023
Filwaqt li l-Kunsill bħalissa qed jistabbilixxi pożizzjoni li għandha tittieħed f’korp stabbilit mill-Konvenzjoni, approvazzjoni sussegwenti tista’, skont l-eżitu ta’ dawk id-diskussjonijiet, teħtieġ deċiżjoni dwar il-konklużjoni ta’ tali ftehim emendatorju f’konformità mal-proċedura stabbilita fl-Artikolu 218(6) TFUE,
ADOTTA DIN ID-DEĊIŻJONI:
Artikolu 1 Il-pożizzjoni li għandha tittieħed f’isem l-Unjoni fil-ħdax-il laqgħa tal-Konferenza tal-Partijiet għall-Konvenzjoni għandha tkun li tappoġġa l-adozzjoni tal-emendi għall-Anness III għall-Konvenzjoni fir-rigward tal-inklużjoni tal-aċetoklor, il-karbosulfan, l-asbestos tal-krisotil, il-fentijon (ta’ formulazzjonijiet b’volum ultra baxx (ULV) ta’ 640 g jew aktar ta’ ingredjent attiv/L), l-iprodjon, formulazzjonijiet likwidi (konċentrat emulsjonabbli u konċentrat solubbli) li fihom id-diklorur tal-parakwat fil-livell ta’ 276 g/l jew aktar, korrispondenti għall-jon tal-parakwat fil-livell ta’ 200 g/L jew aktar, u t-terbufos.
Artikolu 2 1.
Il-pożizzjoni li għandha tittieħed f’isem l-Unjoni fil-ħdax-il laqgħa tal-Konferenza tal-Partijiet għall-Konvenzjoni għandha tkun li tappoġġa l-adozzjoni tal-emendi ppreżentati mill-Iżvizzera, l-Awstralja, il-Burkina Faso, il-Ghana u l-Mali (id-dokument UNEP/FAO/RC/COP.11/13/Add.2), dment li jiġu ssodisfati l-kondizzjonijiet li ġejjin, u li jsiru l-emendi meħtieġa għal dak l-għan: (a) ir-regoli u l-proċeduri addizzjonali introdotti mill-emendi huma koerenti mar-regoli u mal-proċeduri eżistenti skont il-Konvenzjoni; (b) l-emendi jiżguraw li tingħata preferenza lill-elenkar tas-sustanzi kimiċi fl-Anness III għall-Konvenzjoni u li r-regoli addizzjonali ma jfixklux l-elenkar ta’ sustanza kimika fl-Anness III, inkluż meta dik is-sustanza kimika tkun diġà ġiet elenkata fl-Anness VIII għall-Konvenzjoni; (c) l-emendi jiżguraw li r-regoli li ser japplikaw għall-esportazzjoni tas-sustanzi kimiċi elenkati fl-Anness VIII għallKonvenzjoni ma jkunux aktar dgħajfa fir-rigward tal-protezzjoni tal-Partijiet importaturi minn dawk li japplikaw għallesportazzjoni tas-sustanzi kimiċi elenkati fl-Anness III għall-Konvenzjoni; (d) l-emendi jiżguraw li l-Partijiet kollha li jirratifikaw l-emenda jkunu marbutin bi kwalunkwe deċiżjoni li tiġi elenkata sustanza kimika fl-Anness VIII għall-Konvenzjoni, inkluż kwalunkwe deċiżjoni li tittieħed b’vot. 2.
Fil-każ li ma jkunx hemm biżżejjed appoġġ minn Partijiet oħra għall-emendi proposti msemmija fil-paragrafu 1 ta’ dan l-Artikolu, il-pożizzjoni li għandha tittieħed f’isem l-Unjoni fil-ħdax-il laqgħa tal-Konferenza tal-Partijiet għallKonvenzjoni għandha tkun li tippromwovi emenda tal-proċedura tat-teħid tad-deċiżjonijiet għall-elenkar ta’ sustanzi kimiċi fl-Anness III tal-Konvenzjoni li tintroduċi l-possibbiltà ta’ vot f’konformità mal-Artikolu 22(4), moqri flimkien malArtikolu 22(3), mingħajr l-applikazzjoni tal-Artikolu 22(3), il-punt (b), tal-Konvenzjoni.
Artikolu 3 L-irfinar tal-pożizzjoni msemmija fl-Artikoli 1 u 2, fid-dawl tal-iżviluppi fil-ħdax-il laqgħa tal-Konferenza tal-Partijiet għallKonvenzjoni, jista’ jintlaħaq ftehim dwaru mir-rappreżentanti tal-Unjoni, wara konsultazzjoni mal-Istati Membri, waqt laqgħat ta’ koordinazzjoni fuq il-post mingħajr deċiżjoni ulterjuri tal-Kunsill.
Artikolu 4 Din id-Deċiżjoni għandha tidħol fis-seħħ fid-data tal-adozzjoni tagħha.